సినిమా తారల పట్ల అభిమానులు వ్యవహరిస్తున్న తీరు గురించి ఆవేదన వ్యక్తం చేసింది బాలీవుడ్ హీరోయిన్ రిచా చద్దా. ముఖ్యంగా వారు ఎటువంటి పరిస్థితుల్లో ఉన్నారో పట్టించుకోకుండా ఫోటోలు, సెల్ఫీల గురించి ఎగబడడాన్ని తప్పు పట్టింది. తానేమీ పబ్లిక్ ఫిగర్ను కాదని, ఏవరో ఒకరి ప్రైవేట్ ఆస్తి కూడా కాదని చెప్పుకొచ్చింది.రిచాకు ఇంతటి ఆగ్రహం కలగడానికి కారణం ముంబైలోని ఓ హాస్పిటల్లో అభిమానులు ప్రవర్తించిన తీరు. తన తల్లి ఆరోగ్య పరిస్థితి విషమించడంతో ఆమెను ముంబైలోని ఓ ఆస్పత్రికి తీసుకెళ్లిందట రిచా. అక్కడ ఆమెకు వైద్య పరీక్షలు జరుగుతున్న సమయంలో మందుల కోసం బయటకువచ్చిందట రిచా. అప్పుడు ఇద్దరు యువకులు రిచాను సెల్ఫీ కోసం వెంబడించారట. ఎంత వారించినా వారు వినిపించుకోలేదట. పక్కన నిలబడి ఫోటో తీయించుకోడానికి తానేమీ ఇండియ గేట్ను కానని, తనకూ ఎమోషన్లు ఉంటాయని పేర్కొంది. గతంలో స్నేహితుడు చనిపోయినపుడు కన్నీళ్లు పెట్టుకుంటున్న సమయంలో కూడా ఇలాగే ఫోటోల కోసం వెంబడించారని చెప్పింది రిచా.
sinima taarala patla abhimaanulu vyavaharistunna teeru gurinchi aavedana vyaktam chesindi balivud heroin richa chadda. mukhyamgaa vaaru etuvanti paristhitullo unnaro pattinchukokunda photolu, selphila gurinchi egabadadaanni tappu pattindi. taanemi pablic figarnu kaadani, evaro okari private aasti kuudaa kaadani cheppukochindi.richaaku intati aagraham kalagadaaniki kaaranam mumbailooni oo haspitallo abhimaanulu pravartinchina teeru. tana talli aarogya paristhiti vishaminchadamtho aamenu mumbailooni oo aaspatriki teesukellindata richa. akkada aameku vaidya pareekshalu jarugutunna samayamlo mandula kosam bayatakuvachindata richa. appudu iddaru yuvakulu richaanu selfi kosam vembadinchaarata. entha vaarinchinaa vaaru vinipinchukoledata. pakkana nilabadi photo teeyinchukodaaniki taanemi indiya getnu kaanani, tanakuu emotionlu untaayani perkondi. gatamlo snehitudu chanipoyinapudu kanneellu pettukuntunna samayamlo kuudaa ilaage photola kosam vembadinchaarani cheppindi richa.